AIŠKINAMASIS RAŠTAS

Dėl Molėtų rajono savivaldybės tarybos 2022 m. kovo 31 d. sprendimo Nr. B1-65 „Dėl Molėtų rajono savivaldybės finansinio turto investavimo ir uždarosios akcinės bendrovės „Molėtų vanduo“ įstatinio kapitalo didinimo“ pripažinimo netekusiu galios

1. Parengto tarybos sprendimo projekto tikslai ir uždaviniai:

Sprendimo projekto tikslas - pripažinti netekusiu galios Molėtų rajono savivaldybės tarybos 2022 m. kovo 31 d. sprendimą Nr. B1-65 „Dėl Molėtų rajono savivaldybės finansinio turto investavimo ir uždarosios akcinės bendrovės „Molėtų vanduo“ įstatinio kapitalo didinimo“ (toliau – Sprendimas). Lietuvos Respublikos akcinių bendrovių įstatymo 49 straipsnio 4 dalis nustato, kad „Dokumentas, patvirtinantis sprendimą padidinti įstatinį kapitalą, per 10 dienų nuo sprendimo priėmimo turi būti pateiktas juridinių asmenų registro tvarkytojui“. Įstatyme nustatytu laiku nepateiktas dokumentas neleidžia vykdyti tolimesnių veiksmų – pakeistų bendrovės įstatų įregistravimo juridinių asmenų registre.

2. Siūlomos teisinio reguliavimo nuostatos:

Šiuo sprendimu teisinio reguliavimo nuostatos nenustatomos.

3. Laukiami rezultatai:

Sprendimas pripažįstamas netekusiu galios.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai:

UAB „Molėtų vanduo“ 2022 m. gegužės 10 d. raštu Nr. IS-51 „Dėl įstatų registravimo“ informavo, kad Sprendimas per 10 dienų nebuvo pateiktas juridinių asmenų registro tvarkytojui. Pateikus notarui tvirtinti UAB „Molėtų vanduo“ įstatus, patvirtintus Molėtų rajono savivaldybės administracijos direktoriaus 2022 m. gegužės 6 d. įsakymu Nr. B6-518 „Dėl uždarosios akcinės bendrovės „Molėtų vanduo“ įstatų pakeitimo“, prašymas buvo atmestas dėl nustatytu laiku nepateikto dokumento juridinių asmenų registro tvarkytojui.